Псалми.
100.
Псалам похвалан. Радуј се Господу, сва земљо! 
Служите Господу весело; идите пред лице Његово певајући! 
Познајте Господ да је Бог. Он нас је створио, и ми смо достојање Његово, народ Његов и овце паше Његове. 
Улазите на врата Његова са славом, у дворе Његове с хвалом. Славите Га, и благосиљајте име Његово. 
Јер је добар Господ; милост је Његова увек, и истина Његова од колена на колено. 
