Псалми.
121.
Песма за пењање. Подижем очи своје ка горама; одакле ми долази помоћ? 
Помоћ је мени од Господа, који је створио небо и земљу. 
Неће дати да попузне нога твоја; не дремље чувар твој. 
Гле, не дремље и не спава чувар Израиљев. 
Господ је чувар твој, Господ је сен твој, Он ти је с десне стране. 
Дању те неће сунце убити ни месец ноћу. 
Господ ће те сачувати од сваког зла, сачуваће душу твоју Господ. 
Господ ће чувати улазак твој и излазак твој, одсад и довека. 
