Псалми.
126.
Песма за пењање. Кад враћаше Господ робље сионско, бејасмо као у сну. 
Тада уста наша беху пуна радости, и језик наш певања. Тада говораху по народима: Велико дело чини Господ на њима. 
Велико дело чини Господ на нама; развеселисмо се. 
Враћај, Господе, робље наше, као потоке на сасушену земљу. 
Који су са сузама сејали, нека жању с певањем. 
Иде и плаче који носи семе да сеје; поћи ће с песмом носећи снопове своје. 
