Псалми.
47.
Начелнику певачком. Синова Корејевих. Псалам. Сви народи, запљескајте рукама, покликните Богу гласом радосним. 
Јер је Вишњи Господ страшан, цар велики над свом земљом. 
Покори нам народе и племена под ноге наше. 
Избра нам достојање наше, красоту Јакова, који Му омиле. 
Иде Бог уз подвикивање, Господ уз глас трубни. 
Појте Богу, појте; појте цару нашем, појте; 
Јер је Бог цар од све земље, појте песму. 
Бог царује над народима; Бог седи на светом престолу свом. 
Кнезови народни састављају се с народом Бога Аврамовог. Јер су штитови земаљски Божији. Да је узвишен! 
