Псалми.
124.
Песма за пењање. Давидова. Да није био Господ с нама, нека рече Израиљ, 
Да није био Господ с нама, кад људи усташе на нас, 
Живе би нас прождрли, кад се распали гнев њихов на нас; 
Потопила би нас вода, река би покрила душу нашу; 
Покрила би душу нашу силна вода. 
Благословен Господ, који нас не даде зубима њиховим да нас растржу! 
Душа се наша избави као птица из замке ловачке; замка се раскиде, и ми се избависмо. 
Помоћ је наша у имену Господњем, који је створио небо и земљу. 
